

RĪGAS DOMES PIEMINEKĻU PADOME

Rātslaukums 1, Rīgā, LV-1539, tālrunis 7105800, 7105542, fakss 7012872

**SĒDES PROTOKOLS**

2021. gada 30. aprīlī Rīgā Nr. 2

*Microsoft Team vidē*

*Sēde tiek atklāta plkst. 12:00*

|  |  |
| --- | --- |
| Sēdi vada: | RPA „Rīgas pilsētas arhitekta birojs” direktors G. Princis  |
| Sēdi protokolē: | sekretāre I. Šmite |

Sēdē piedalās Padomes locekļi:

|  |
| --- |
| Dāvis Stalts, Ivars Drulle, Oļegs Burovs, Rita Našeniece, Sandris Bergmanis, Miroslavs Mitrofanovs, Mārīte Šenberga, Aigars Kušķis, Ojārs Spārītis, Andrejs Broks, Jānis Krastiņš, Inese Baranovska, Una Īle, Gļebs Panteļejevs, Agrita Maderniece |
|  |

Sēdē nepiedalās Padomes locekļi:

|  |
| --- |
| Mārtiņš Mintaurs, Klāvs Sedlenieks, Valdis Gavars, Viesturs Zeps |

Sēdē uzaicināti:

Guntis Gailītis – SIA “Rīgas Pieminekļu aģentūra” direktors;

Rihards Antonevičs – Nacionālās kultūras mantoju pārvaldes jurists;

Vanda Zariņa

DARBA KĀRTĪBA

1. Pieminekļu padomes priekšsēdētāja vēlēšanas.
2. Par piemiņas plāksnes izvietošanu represētajiem Rīgas domniekiem Rīgas Brāļu kapos.

*Padome vienojas, ka pirmā jautājuma izskatīšanu vadīs padomes loceklis, kurš nav izvirzīts padomes priekšsēdētāja amatam. Padomes priekšsēdētāja vēlēšanas vadīs Aigars Kušķis.*

*Pirms dienas kārtības jautājumu izskatīšanas G. Princis aicina Nacionālās kultūras mantojuma pārvaldes pārstāvi izklāstīt tikko apstiprināto Ministru kabineta noteikumu “Pieminekļu un piemiņas zīmju uzstādīšanas, piemiņas vietu izveidošanas un informatīvo plākšņu izvietošanas noteikumi”* *būtību.*

**R. Antonevičs**  Ministru kabineta noteikumu stājušies spēkā 13.04.2021. Noteikumi nosaka trīs lietas:

1. kārtību kā tiek izveidota Konsultatīvā padome,

2. kārtību kādā tiek uzstādīti pieminekļi un piemiņas zīmes ar vēsturisku nozīmi,

3. kārtību kādā tiek izvietotas piemiņas plāksnes pie objektiem, kas neatbilst valsts aizsargājamo kultūras pieminekļu statusam, bet atrodas sabiedriski nozīmīgās vietās un tiem ir kultūrvēsturiska vērtība.

Noteikumi neattiecas uz apbedījumu vietām, reliģisko darbību, vietām, kas nav publiskā ārtelpa, kā arī uz būvobjektiem. Konsultatīvās padomes kompetence ir noteikta likumā par pieminekļu aizsardzību un tā ir priekšlikumu izvērtēšana un atzinumu sniegšana. Padomē ir 15 dažādu institūciju pārstāvji, kas ļauj saņemto priekšlikumu izvērtēt vispusīgi un nodrošināt arhitektonisko, māksliniecisko un dizaina kvalitāti. Padomes sastāvs tiek apstiprināts uz 5 gadiem un tās darbu koordinē Vides aizsardzības un reģionālās attīstības ministrija.

Noteikumi paredz kārtību kādā tiek izskatīti iesniegumi. Iesniedzējs, kas var būt gan fiziska, gan juridiska persona iesniegumu iesniedz pašvaldībā, pievienojot dokumentāciju par ieceri. Pašvaldība iesniegumu nosūta padomei, vienlaicīgi izsakot sākotnējo viedokli par to. Tā nav domāta padziļināta izpēte, bet gan virspusīgs viedoklis par potenciālo ieceres atbalstīšanu vai neatbalstīšanu, kas kalpos padomei par papildus kontekstu un atvieglos atzinuma sniegšanu. Padome priekšlikumu izvērtē 10 darba dienu laikā, to atbalstot, neatbalstot vai atliekot trūkumu dēļ, nosakot termiņu trūkumu novēršanai. Atzinums tiek nosūtīts pašvaldībai, kura priekšlikumu var saskaņot, nesaskaņot, vai saskaņot ar nosacījumu, ka ir jāsaņem būvvaldes vai Nacionālās kultūras mantojuma pārvaldes akcepts. Pašvaldības lēmums ir administratīvais akts un tas ir apstrīdams. Viss process veicams Administratīvā procesa likumā noteiktajos termiņos, t.i. viena mēneša laikā no priekšlikuma saņemšanas.

**O. Burovs** Šobrīd Rīgas domei tiek jautāts par Neatkarības laukuma izveidi. Savā laikā Čebotarjonokas kundze griezās pašvaldībā ar priekšlikumu par Neatkarības laukuma izveidi un vēlāk ar aicinājumu veikt šī laukuma rekonstrukciju. Kāda ir procedūra, atbilstoši jaunajai normatīvajai bāzei?

**R. Antonevičs** Priekšlikums jāiesniedz Rīgas domē, kas to savukārt nosūtītu Konsultatīvajai padomei, lēmuma pieņemšanai, izņemot ja tas skar būvniecības nozari, kas ir pakļauta būvniecības normatīvajam regulējumam.

**O. Spārītis** Vai Konsultatīvajai padomei pieder pēdējā vārda un lēmuma pieņemšanas tiesības? Vai ir iespējama situācija, kad padome lemj vienu, bet ministrs citu?

**R. Antonevičs** Padomei ir konsultatīva loma. Tehniski pašvaldība, pieņemot galējo lēmumu var ignorēt padomes atzinumu. Administratīvā procesa ietvaros, pārsūdzot pašvaldības lēmumu, Konsultatīvās padomes lēmums būs arguments, kas ir pretrunā ar pašvaldības lemto.

**G. Panteļejevs** Vai šie noteikumi attiecas arī uz laikmetīgo mākslu, objektiem, kas nav saistīti ar ideoloģiju un vēsturi?

**R. Antonevičs** Neattiecas.

**J. Krastiņš** Ministru kabineta noteikumos daudzas frāzes ir tādas pašas kā Rīgas domes Pieminekļu padomes nolikumā. Kāda funkcija jaunajā hierarhijā būs Rīgas domes Pieminekļu padomei?

**R. Antonevičs** Nav informēts par Rīgas domes Pieminekļu padomes funkcijām un atbildību, bet jauno Ministru kabineta noteikumu kontekstā gala vārds par objekta izvietošanu pieder pašvaldībai.

**I. Baranovska** Pēc kādiem kritērijiem tiks noteikta robeža, vai priekšlikums attiecas uz Ministru kabineta noteikumiem t.i. objektam ir vēsturiska, politiska, saturiska nozīme vai arī tas ir tikai pilsētvidi dekorējošs elements? Arī dekoratīvam elementam var būt ideoloģiska nozīme.

**R. Antonevičs** Jāskatās uz konkrētā izvietojamā objekta mērķi. Pieminekļu un piemiņas zīmju mērķis ir veidot kādu kultūrvēsturisku liecību, godināt kādu personu vai notikumu. Noteikumi paredz iespēju pašvaldībai prasīt padomei viedokli par konkrētā priekšlikuma attiecināmību uz Ministru kabineta noteikumiem.

**I. Drulle** Atzīmē, ka robeža starp vēsturiskam notikumam veltītu objektu un laikmetīgo mākslu ir visai nosacīta, līdz ar to Ministru kabineta noteikumi var būt intepretējami.Tā, piemēram,neskaidra situācija ir arA.Bikšes veidoto medmāsas tēlu, kuras saturiskais konteksts ir COVID pandēmija.

**R. Antonevičs** Kurā brīdi notikums iegūst vēsturiska notikuma statusu ir vērtējams moments. Neskaidros brīžos vienmēr var tikt prasīts Konsultatīvās padomes viedoklis.

**A. Broks** Praksē var veidoties situācijas, kad padomju kompetences pārklājas. Viens moments ir priekšlikuma ideoloģiskā puse, otrs - mākslinieciskā. Ja objekts ir ideoloģiski atbilstošs, bet mākslinieciski nekvalitatīvs, tad abi aspekti viens otru izslēdz. Tāpat divām padomēm var būt atšķirīgs vērtējums un viedokļi. Kādā veidā šādi konflikti tiks atrisināti?

**R.** **Antonevičs** Konsultatīvajā padomē ir dažādu institūciju pārstāvji, lai priekšlikumu varētu izvērtēt vispusīgi. Grūti komentēt kā tas korelē ar citu padomju lēmumiem. Jāvērtē kur sākas un beidzas katras padomes kompetence un, kur tā pārklājas.

**1.Pieminekļu padomes priekšsēdētāja vēlēšanas**

*I. Baranovska noņem savu kandidatūru.*

*G. Princis prezentē savu redzējumu par Pieminekļu padomes turpmāko darbu un veicamajiem uzdevumiem.*

*O. Spārītis noņem savu kandidatūru.*

*Balsojot par G. Prinča kandidatūru Pieminekļu padomes priekšsēdētāja amatam ar 10 balsīm “par”, “pret”-2, “atturas” -3:*

**Pieminekļu padome nolemj:**

Apstiprināt Pieminekļu padomes priekšsēdētāja amatā Gvido Princi.

**2.Par piemiņas plāksnes izvietošanu represētajiem Rīgas domniekiem**

**Rīgas Brāļu kapos**

**V. Zariņa**Aicina Rīgas Brāļu kapos izveidot piemiņas vietas četriem represētajiem bijušajiem Rīgas domniekiem, Lāčplēša kara ordeņa kavalieriem – Fridriham Briedim, Hugo Celmiņam, Markum Ozolam un Andrejam Veckalnam. Visiem tika piespriesti nāves spriedumi, kas izpildīti: Briedim 2018.gada augustā, Celmiņam - 1930. gada jūlijā, Ozolam un Veckalnam-1942.gadā. Vienīgais Rīgas domnieks, Lāčplēša kara ordeņa kavalieris, kurš ir apbedīts Brāļu kapos ir Jūlijs Celms. Celmiņš ir apglabāts Komunarkā, Ozols – Soļiļeckā, Veckalns – Soļikamskā, Briedis -Vsehsvjatskā. Aicina uzstādīt tādas pat piemiņas plāksnes kādas ir uzstādītas Latvijas armijas virsniekiem, jo arī viņi bija armijas virsnieki.

**G. Gailītis** Ierosinājums ir labs un apdomājams. Jautājumi, kas saistīti ar Brāļu kapiem ir komplicēti. Par katru rīcību Brāļu kapos mēs konsultējamies gan ar Nacionālā mantojuma pārvaldi, Kara muzeju, Strēlnieku apvienību, Brāļu kapu komiteju u.c. Šo jautājumu mēs atrisināsim un informēsim padomi.

**J. Krastiņš** Iecere par šo cilvēku pieminēšanu ir laba, bet cik tā atbilst Brāļu kapu kā konkrētā memoriālā ansambļa principam un funkcijai? Brāļu kapi ir Pirmā pasaules kara un brīvības cīņu apbedījumu vieta.

**G. Gailītis** Aģentūra konsultēsies ar ieinteresētajām institūcijām un sniegs informāciju par tālāko darbību. Minētais priekšlikums tiks vērtēts kontekstā ar Brāļu kapu autoru ieceri. Informē, ka pēc sabiedrības iniciatīvas Brāļu kapos tika izveidots relikvārijs visiem Lāčplēša kara ordeņa kavalieriem.

**A. Kušķis** Ja šie kungi vienreiz jau ir minēti kādā sarakstā vai ir korekti veidot jaunus objektus? Vai Rīgas dome šādā gadījumā nav atbilstošāka vieta piemiņas iemūžināšanai?

**Pieminekļu padome nolemj:**

1. Konceptuāli atbalstīt priekšlikumu par četru represēto Rīgas domnieku, Lāčplēša kara ordeņa kavalieru piemiņas iemūžināšanu Rīgas brāļu kapos.
2. Uzdot Rīgas pieminekļu aģentūrai, koordinācijā ar iesaistītajām institūcijām, izvērtēt piemiņas zīmju izvietošanas iespējas un informēt Pieminekļu padomi.

*Sēdi slēdz plkst. 13:55*

Padomes priekšsēdētājs G. Princis

Protokolēja I. Šmite